b'\n_START_ARTICLE_\nLunohod 1\n_START_PARAGRAPH_\nLunohod 1 (rus. \xd0\x9b\xd1\x83\xd0\xbd\xd0\xbe\xd1\x85\xd0\xbe\xd0\xb4 1) je bilo sovjetsko vozilo za vo\xc5\xbenjo po Luni. Izstrelili so ga 10. novembra 1970 s kozmodroma Bajkonur na raketi Proton. Bil je prvo od dveh vozil, ki so jih izstrelili v programu Lunohod. Lunohod 1 je bil prvi rover na daljinsko usmerjanje na svetu._NEWLINE_Lunohod 1 je deloval 322 dni, prepotoval je okrog 10 kilometrov in posnel okrog 10000 slik in 206 visokolo\xc4\x8dljivih panoram. Prav tako je izvedel spektroskopijo materiala na Luni. 14. septembra so izgubili kontakt z roverjem.'